钦定古今图书集成/明伦汇编/氏族典/第218卷 > 罗于宁
## 钦定古今图书集成/明伦汇编/氏族典/第218卷 > 罗于宁

按《滋阳县志》：“于宁字宁，仪邑之达巷乡人也。其先裔
自豫章随明藩王檀封于鲁，授明威将军，迺始祖也。
数传至于宁，曾祖以次子不应袭职，遂世以儒业显。
祖父俱为岁进士。于宁性温良质朴，读书默识强记，
事亲唯孝，事兄唯恭，处乡雍睦。崇祯癸酉举于乡。所
著有《重订心学丛说条议》”、《辛巳救荒策》二书。壬午鲁
“城破，被执不屈，从容就难。”